**DIPLOMAMUNKA**

FORMAI ÉS SZERKEZETI KÖVETELMÉNYEK

**A diplomamunka lehet:**

* kísérletes vagy epidemiológiai (statisztikai elemzés) vizsgálat
* kazuisztikai (klinikopatológiai elemzés: egy betegségre vonatkozó́, egy vagy több eset tanulmányozásából szerzett megfigyelések értékelő leírása)
* irodalmi összefoglaló

**Terjedelme:**

* min. 20 gépelt oldal kötelező, melybe a címoldal, absztrakt, tartalomjegyzék, táblázatok, köszönetnyilvánítás, ábrajegyzék, rövidítések jegyzéke és az irodalomjegyzék nem tartozik bele. Javasolt, hogy a dolgozat a 40 gépelt oldal terjedelmet jelentősen ne lépje túl.

**Formai követelmények**:

* A4 oldalméret vagy alul-felül és jobb oldalon 2,5 cm-es, a baloldalon 3 cm-es margók
* 1,5-es sorköz
* 12-es betűméret
* sorkizárt elrendezés
* Times New Roman betűtípus
* a diplomadolgozat oldalai a szövegtörzs bevezetőjétől kezdődően a dolgozat utolsó lapjáig 1-től arab számokkal számozandók, az oldalszám a lap alján középen helyezkedjen el

**Szerkezetében a következőknek kell megfelelnie kötelező sorrendben:**

Címoldal (kötelező), nyilatkozat a munka eredetiségéről (kötelező), tartalomjegyzék (kötelező), rövidítések jegyzéke (szükség szerint), szövegtörzs, köszönetnyilvánítás (opcionális), irodalomjegyzék, ábrajegyzék (kötelező), táblázatok jegyzéke (kötelező), mellékletek (szükség szerint).

**Címlap**

Tartalmaznia kell (fentről lefele) az egyetem, a kar és a tanszék nevét, ahol a dolgozat készült, a kar címerét, a diplomamunka címét, a szerző nevét, a témavezető, a tanszékvezető és a kar Dékánjának a nevét, valamint a dolgozat benyújtásának évét. A Fogorvostudományi Kar címere és a címoldal minta letölthető a kar honlapjáról (<http://dental.unideb.hu)>. A dolgozat a témavezető aláírása nélkül nem nyújtható be bírálatra.

**Szerzői nyilatkozat** **a diplomamunka eredetiségéről**

A dolgozathoz csatolni kell a címlap után azt a formanyomtatványt, melyen a hallgató büntetőjogi felelőssége tudatában nyilatkozik a diplomamunka eredetiségéről. A Nyilatkozat letölthető a kar honlapjáról (<http://dental.unideb.hu)>

**Tartalomjegyzék**

A Tartalomjegyzéknek a szövegtörzs minden fő- és alfejezetét tartalmaznia kell a hozzájuk tartozó oldalszámmal, említési sorrendben. A diplomadolgozatban következetesen egy jelölési rendszer használandó végig (pl. decimális rendszer). Minden mellékletnek (amennyiben több van, külön jelölendők (pl. 1. melléklet, 2. melléklet stb.) szerepelnie kell a tartalomjegyzékben.

**Szövegtörzs**

A szöveg érthető magyar nyelven, de megfelelő szakmaisággal íródjon. Az orvosi helyesírás az Akadémiai Kiadó által kiadott Orvosi Helyesírási Szótár (1992) alapján történjen, a dolgozat teljes terjedelmében következetesen és egységesen.

A szövegtörzs tagolására a különböző jellegű diplomadolgozatok esetén eltérő szabályok érvényesek:

* ***A saját kísérletes munkák és epidemiológiai vizsgálatok, valamint kazuisztika esetén*** a tudományos diákköri pályamunkánál előírt követelmények az irányadóak (tdk.dote.hu).
* ***Irodalmi összefoglaló́ diplomadolgozatoknál*** a szöveg tagolására nem adhatók merev szabályok, viszont kötelező itt is:
	+ a rövid, a téma előzményeit tárgyaló **BEVEZETÉS**, amelyben megtörténik a témafelvetés, a téma fontosságának, időszerűségének a bemutatása, valamint a témaválasztás indoklása.
	+ a Bevezetésnek külön bekezdésben tartalmaznia kell a munka célkitűzéseit!
	+ a **MÓDSZERTAN** című részben fel kell tüntetni az irodalmi források keresésére használt tudományos adatbázisok nevét, a keresési időintervallumot és a kulcsszavakat vagy kifejezéseket, melyekre a keresés történt.
	+ a módszertani részt a **téma kifejtése** követi
		- alapvető követelmény az irodalmi adatok logikus rendszerezése és értékelő elemzése.
		- célszerű ezt a fejezetet alfejezetekre tagolni, amelyeknek címeit természetesen a tartalomjegyzékben meg kell adni.
	+ az érdemi részt követően a dolgozatnak tartalmaznia kell - legfeljebb 2 oldal terjedelmű – **ÖSSZEFOGLALÁS**t, melyben a szerző összegzi a munka célját, legfontosabb eredményeit és következtetéseit.

A szövegben minden állítást, idézett szerzőt számozott irodalmi forrással kell hivatkozni.

A számozást a szövegbe kell illeszteni (szögletes zárójelben, a mondat végi pont elé), közvetlenül az említést követően, nem a fejezet legvégén összevonni az irodalmakat.

Az irodalmi hivatkozások száma minimum 20 legyen.

Kizárólag mérvadó szakmai lapban (ez lehet webes folyóirat, adatbázis is) megjelent, lektorált forrást lehet idézni, bizonytalan tudományosságú, ismeretterjesztő szándékú folyóiratok, internetes források kerülendők. Másodlagos források hivatkozása (citáció citálása) csak olyan esetben megengedett, ha az elsődleges forrás végképp nem érhető el, de ilyenkor megfelelően kell rá hivatkozni az irodalomjegyzékben.

Szó szerinti idézetek csak idézőjelben és kis terjedelemben (max. 5 sor) elfogadhatók, például egy definíció esetén. Ennél hosszabb terjedelmű idézet a diplomamunka érdemjegyét ronthatja. Az egy oldalt meghaladó szó szerinti idézet akár a dolgozat visszautasítását eredményezheti. Tankönyvekre hivatkozni csak alapismeretek (pl. definíciók, osztályozások stb.) esetében megengedett.

A dolgozat legyen a szerző önálló munkájának eredménye, tartalmazza a saját gondolatait és szempontjait, ne csupán a különböző irodalmi állítások felsorolása legyen egymás után, hanem kövessen egy logikai sort és alkosson koherens egységet.

A diplomamunka szövegét le kell futtatni plágium ellenőrző programon (Turnitin) közvetlenül a beadást megelőző héten. A talált egyezés nem haladhatja meg a 20 %-ot, 20 % feletti egyezés esetén a diplomamunka nem nyújtható be bírálatra.

Az ellenőrzésről szóló igazolást csatolni kell a beadott munkához! Ennek hiányában a diplomamunka nem adható be.

**Irodalomjegyzék**

A forrásoknak az első szerzők nevei alapján ABC sorrendben kell szerepelniük a jegyzékben. Az irodalomjegyzék szerkesztését illetően a Vancouver rendszer a mérvadó.

Minta:

Szakfolyóiratok

Szerző(k): Közlemény címe. Folyóirat rövidített neve. Évszám; Évfolyam: oldalszám (tól-ig)

Smart N, Fang ZY, Marwick TH: A practical guide to exercise training for heart patients. J Card Fail. 2003; 9: 142–148.

Megjegyzés: Elegendő a szerző(k) keresztnevének kezdőbetűje, pont nélkül. Az újságok nevét illetően kötelezően a hivatalos rövidítést kell használni. A háromnál több szerző esetén csak az első hármat kell kiírni azt követően et al. rövidítés használható.

Könyvek

Szerző(k): Könyv címe. Kiadó neve, Székhelye, Évszám; oldalszám (tól-ig)

Bánóczy J, Nyárasdy I: Preventív fogászat. 1. kiadás Medicina, Budapest, 1999; 121–152.

Scully C, Cawson RA: Medical problem in dentistry. 2nd ed. Wright, Bristol, 1993; 25–45.

Könyvfejezetek

Szerző(k): Fejezet címe. In: Szerkesztő(k) neve (szerk.). Könyv címe. Kiadó neve, székhelye, kiadás éve, oldalak

Gera I: A fogágybetegség. In: Bánóczy J, Nyárasdy I (szerk.): Preventív fogászat. 1. kiadás Medicina, Budapest, 1999; 121–192.

O’Mulane D: Caries decline in Europe. In: Stösser L (ed.). Kariesdynamik und Kariesrisiko. 3rd ed. Quintessenz, Berlin, 1998; 10–23.

Internetes források

A honlap impresszuma [Internet]. A publikálás dátuma. Kiadás. A kiadás helye: [frissítés dátuma; letöltés időpontja].

URL cím

British Heart Foundation [Internet]. 1994-2006. London (UK): [frissítve 2006. júl.; letöltés 2006. aug. 25.].

<http://www.bhf.org.uk/>

Internetes folyóirat

Szerző(k): A publikálás dátuma. Az oldal címe [Internet]. A kiadás helye: kiadó; [frissítés dátuma; letöltés időpontja].

URL cím

Lefebvre P: 2002. Molecular and genetic maps of the nuclear genome [Internet]. Durham (NC): Duke University, Department of Biology; [frissítve 2002. dec 11.; letöltés 2003. szept. 5].

<http://www.biology.duke.edu/chlamy_genome/nuclear_maps.html>.

Internetes adatbázisok

World Health Organization. 2004. Public health response to biological and chemical weapons: WHO guidance [Internet]. Genf (Svájc): World Health Organization; [letöltés 2005. máj. 21.].

http://www.who.int/csr/delibepidemics/biochemguide/en/.

**Ábrák és táblázatok jegyzéke**

* A táblázatoknak és ábráknak segítséget kell nyújtaniuk a szöveg megértéséhet, ezért jó minőségű, saját készítésű vagy megjelölt forrású tartalmaknak kell lenniük.

* Az illusztrációra hivatkozni kell a törzsszövegben.
* A képek (ábrák) folyamatosan számozandók (1. ábra, 2. ábra, stb.), ahogy a táblázatok is (1. táblázat, 2. táblázat, stb.), abban a sorrendben, ahogy említésre kerülnek a szövegben.
* Minden ábrának és táblázatnak kell, hogy legyen informatív címe, jelmagyarázata.
* Az ábra megértéshez szükséges szöveg szerepelhet az ábra alatt és a szövegtörzsben is (összetett ábrák esetén pl.: 1/A,B,C javasolt az ábra érthetőségét segítő rövid magyarázatot írni az ábra alá).
* Illusztrációk átvehetők nem lektorált internetes forrásokból is.
* Minden ábra és táblázat felsorolandó az Ábrák/Táblázatok jegyzékében.
* A forrás megjelölésekor ebben az esetben elegendő az URL és a letöltés idejének feltüntetése, ha az ábra lektorált folyóiratból származik, akkor referenciájának formájára az Irodalomjegyzék alpontban leírtak az irányadók.